Title: ประกาศคณะกรรมการควบคุมการขนส่งทางบกประจำจังหวัดตรัง ฉบับที่ 30 (พ.ศ. 2551) เรื่อง กำหนด (ปรับปรุง) เส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด 1 จังหวัดตรัง สายที่ 6 บ้านควนปริง-โรงเรียนนาตาล่วง เป็น มหาวิทยาลัยสงขลานครินทร์ (วิทยาเขตตรัง)-โรงเรียนเทศบาล 3 (บ้านนาตาล่วง)

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดตรัง
ฉบับที่
๓๐ (พ.ศ. ๒๕๕๑)
เรื่อง
กำหนด (ปรับปรุง) เส้นทางและรายละเอียดเส้นทางสำหรับ
การขนส่งประจำทางด้วยรถโดยสาร
หมวด ๑ จังหวัดตรัง
สายที่
๖ บ้านควนปริง-โรงเรียนนาตาล่วง เป็น มหาวิทยาลัยสงขลานครินทร์ (วิทยาเขตตรัง)-
โรงเรียนเทศบาล
๓ (บ้านนาตาล่วง)[๑]

ตามที่ได้มีประกาศคณะกรรมการควบคุมการขนส่งทางบกประจำจังหวัดตรัง
ฉบับที่ ๑๕ (พ.ศ. ๒๕๓๘) ลงวันที่ ๓๑ มกราคม ๒๕๓๘
กำหนดเส้นทางและรายละเอียดเส้นทางสำหรับการขนส่งประจำทางด้วยรถโดยสาร หมวด ๑
จังหวัดตรัง สายที่ ๖ บ้านควนปริง-โรงเรียนนาตาล่วง ขึ้น นั้น

คณะกรรมการควบคุมการขนส่งทางบกประจำจังหวัดตรังได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดตรัง
ในการประชุมครั้งที่ ๑/๒๕๕๐ เมื่อวันที่ ๑๐ สิงหาคม ๒๕๕๐
และได้รับอนุมัติจากคณะกรรมการควบคุมการขนส่งทางบกกลาง ในการประชุมครั้งที่ ๓/๒๕๕๑
เมื่อวันที่ ๕ กุมภาพันธ์ ๒๕๕๑
จึงให้ปรับปรุงรายละเอียดเส้นทางสำหรับการขนส่งประจำทางด้วยรถโดยสาร หมวด ๑
จังหวัดตรัง สายที่ ๖ บ้านควนปริง-โรงเรียนนาตาล่วง เป็น มหาวิทยาลัยสงขลานครินทร์
(วิทยาเขตตรัง)-โรงเรียนเทศบาล ๓ (บ้านนาตาล่วง)
โดยให้ใช้รายละเอียดเส้นทางดังต่อไปนี้ คือ

สายที่
๖ มหาวิทยาลัยสงขลานครินทร์ (วิทยาเขตตรัง)-โรงเรียนเทศบาล ๓ (บ้านนาตาล่วง)
เริ่มต้นจากสถานที่จอดรถโดยสารประจำทางมหาวิทยาลัยสงขลานครินทร์
(วิทยาเขตตรัง) ไปตามทางหลวงท้องถิ่น (บ้านควนปริง-บ้านบางหมาก)
แยกขวาไปตามทางหลวงแผ่นดินหมายเลข ๔๐๓ ผ่านบ้านควนปริง สามแยกวัดแจ้ง
ถึงสามแยกบางรัก ไปตามทางหลวงแผ่นดินหมายเลข ๔๐๔๕ ผ่านวัดคลองน้ำเจ็ด แยกซ้ายไปตามถนนวิเศษกุล
ผ่านโรงเรียนวัดควนวิเศษ โรงเรียนสภาราชินี ถึงสี่แยกหอนาฬิกา
แยกซ้ายไปตามถนนพระราม ๖ ถึงสถานีรถไฟจังหวัดตรัง ย้อนกลับตามเส้นทางเดิม ถึงสี่แยกหอนาฬิกา
แยกซ้ายไปตามถนนวิเศษกุล ผ่านสี่แยกโกกุล ถึงสามแยกหมี
แยกขวาไปตามทางหลวงแผ่นดินหมายเลข ๔ ไปสุดเส้นทาง ณ
สถานที่จอดรถโดยสารประจำทางโรงเรียนเทศบาล ๓ (บ้านนาตาล่วง)

ประกาศ
ณ วันที่ ๓๑ มีนาคม พ.ศ. ๒๕๕๑
อานนท์
 มนัสวานิช
ผู้ว่าราชการจังหวัดตรัง
ประธานกรรมการควบคุมการขนส่งทางบก
ประจำจังหวัดตรัง

ปริยานุช/ผู้จัดทำ
๓ กรกฎาคม
๒๕๕๑

[๑]
ราชกิจจานุเบกษา เล่ม ๑๒๕/ตอนที่ ๗๓ ง/หน้า ๑๕๑/๒๖ มิถุนายน ๒๕๕๑